ציפורה כגן

ציפורה כגן (17 ביוני 1931 – 31 בדצמבר 2021) הייתה חוקרת ספרות ישראלית, שהתמחותה הייתה עיון בכתבי מיכה יוסף ברדיצ'בסקי. חוקר הספרות אבנר הולצמן כתב כי "תכונת היסוד המאפיינת את עבודתה – חיפוש הרציפות בין עולם המסורת היהודית וספרותו ובין התרבות היהודית המודרנית – ניזונה מחוויית חייה כמי ש'הציצה ונפגעה' ועם זאת הוסיפה לשמור על קשר אורגני חם עם צור מחצבתה."

ביוגרפיה
כגן נולדה כציפורה מנדל למשפחה חרדית בתל אביב, עזבה את הדת בנעוריה ופנתה להוראה. בתחילת שנות החמישים נישאה למשורר אליעזר כגן. בשנות השישים פנתה ללימודים באוניברסיטה העברית בירושלים. תחילה התמחתה בתחום האגדה, המדרש והספרות העממית, וכתבה עבודת גמר לתואר השני על גלגולי מוטיבים בסיפורים על נשים באגדת חז"ל ובסיפור העממי של עדות ישראל.

בהמשך לעבודה על חקר האגדה ובהשראת מורה שמעון הלקין החלה להתמקד בעבודות ברדיצ'בסקי, בהן עסקה בעבודת הדוקטורט שלה (1972).

כגן הייתה מראשוני המורים באוניברסיטת חיפה, בה לימדה מ-1970 בחוג לספרות עברית והשוואתית, והתקדמה עד דרגת פרופסור מן המניין. מ-1989 עד 2002 נמנתה עם עורכי כתב העת של החוג, "דפים למחקר בספרות". ב-1999 פרשה לגמלאות.

כגן נפטרה ב-31 בדצמבר 2021 בגיל 90.

ספריה
 מאגדה לסיפורת מודרנית ביצירת ברדיצ'בסקי, הקיבוץ המאוחד, תל אביב (1983)
 הלכה ואגדה כצופן של ספרות, מוסד ביאליק, ירושלים (1988)
 רומן גמור: מרים למיכה יוסף ברדיצ'בסקי, אוניברסיטת חיפה/זמורה-ביתן, חיפה/תל אביב (1997).

קישורים חיצוניים
 
 
 

חוקרות ספרות ישראליות
חוקרי ספרות ישראלים
סגל אוניברסיטת חיפה: ספרות עברית והשוואתית
בעלי תואר דוקטור מהאוניברסיטה העברית בירושלים
בעלות תואר דוקטור מהאוניברסיטה העברית בירושלים
יוצאות בשאלה
נשות היישוב ילידות הארץ
אנשי היישוב ילידי הארץ
אישים הקבורים בחיפה
יוצאים בשאלה
ישראליות שנולדו ב-1931
ישראלים שנולדו ב-1931
ישראליות שנפטרו ב-2021
ישראלים שנפטרו ב-2021